Vejledning til ’sikre tredjelande’

Ved et tredjeland forstås en stat, som ikke indgår i Den Europæiske Union, og som ikke har gennemført aftaler, der er indgået med Den Europæiske Union, og som indeholder regler svarende til direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger – det vil sige de såkaldte EØS-lande. Dette betyder, at f.eks. *Norge og Island ikke er at betragte som tredjelande*, men at Grønland og Færøerne skal betragtes som tredjelande.

Følgende tredjelande er vurderet af Kommissionen som lande, der generelt enten via lovgivning eller via andre foranstaltninger sikrer et tilstrækkeligt beskyttelsesniveau:

* Andorra
* Argentina
* Australien (angår kun overførsel af personoplysninger vedrørende flypassagerer - se Kommissionens hjemmeside for yderligere oplysninger)
* Canada (begrænset anvendelsesområde - se Kommissionens hjemmeside for yderligere oplysninger)
* Færøerne
* Guernsey
* Isle of Man
* Israel
* Jersey
* New Zealand
* Schweiz
* Uruguay
* USA (overførsel af personoplysninger vedrørende flypassagerer - se Kommissionens hjemmeside for yderligere oplysninger)
* USA (overførsel af personoplysninger til organisationer (typisk virksomheder), der har tilsluttet sig EU - U.S. Privacy shield - se [her](https://www.datatilsynet.dk/erhverv/tredjelande/eu-us-privacy-shield/) for yderligere oplysninger)